DA
L 20/44
2.
Den Europæiske Unions Tidende
23.1.2023
ØPA-Underudvalget om Landbrug og Udvikling af Landdistrikter har under ØPA-Udvalgets myndighed til opgave:
a) at overvåge alle de aspekter af aftalens afsnit II, III og V, der omhandler handel med landbrugsprodukter og animalske produkter, sundheds- og plantesundhedsspørgsmål, fødevaresikkerhed og udvikling af landdistrikter samt intellektuel ejendomsret og bæredygtig udvikling, da de finder anvendelse på landbrugsprodukter og animalske produkter b) at deltage i politiske dialoger om landbrug, husdyr og udvikling af landdistrikter inden for følgende områder: i)
produktion, forbrug, fremme af handel og markedsudviklingen inden for henholdsvis landbrugsprodukter og animalske produkter
ii) fremme af investeringer i landbrugs- og græsningssektorerne, herunder i aktiviteter i mindre målestok iii) politikker for udvikling af landbrug og landdistrikter, lovgivning og reguleringer, herunder politikker om geografiske betegnelser og økologisk landbrug iv) nye teknologier, forskning og innovation og vidensoverførsel til landbrugssektorerne samt de foranstaltninger, der er nødvendige for at fremme omstillingen til bæredygtige fødevaresystemer. 3.
ØPA-Underudvalget om Landbrug og Udvikling af Landdistrikter har også til opgave at overvåge gennemførelsen af ØPA-Udvalgets anbefalinger, hvis de vedrører kompetenceområder som defineret i stk. 2.
4.
ØPA-Underudvalget forelægger sine udtalelser for ØPA-Udvalget.
Artikel 3
ØPA-Underudvalget om Landbrug og Udvikling af Landdistrikter sammensættes af repræsentanter for EuropaKommissionen på den ene side og repræsentanter for Centralafrika på den anden side.
De repræsenterede parter kan sammen beslutte at invitere andre deltagere, navnlig repræsentanter for de interessenter, der er berørt af underudvalgets kompetenceområde.
Artikel 4 Det er fastlagt, at ØPA-Underudvalget mødes fysisk eller på anden hensigtsmæssig måde efter fælles aftale mellem parterne.
Dagsordenen for og hyppigheden af underudvalgets møder afgøres ved konsensus mellem parterne.
Artikel 5 Denne afgørelse træder i kraft på dagen for vedtagelsen.
Udfærdiget i …, den …
På Republikken Camerouns vegne
På Den Europæiske Unions vegne